CELEX: 62011TN0668
Language: mt
Date: 2011-12-30 00:00:00
Title: Kawża T-668/11: Rikors ippreżentat fit- 30 ta’ Diċembru 2011 — VIP Car Solution vs Il-Parlament

14.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 109/14
            
         Rikors ippreżentat fit-30 ta’ Diċembru 2011 — VIP Car Solution vs Il-Parlament
   (Kawża T-668/11)
   2012/C 109/33
   Lingwa tal-kawża: il-Franċiż
   
      Partijiet
   
   
      Rikorrenti: VIP Car Solution (Hoenheim, Franza) (rappreżentanti: G. Welzer, avukat)
   
      Konvenut: Il-Parlament Ewropew
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tikkundanna lill-Parlament Ewropew iħallas EUR 1 408 000 lil SARL VIP CAR SOLUTIONS;
            
         
               —
            
            
               tikkundanna lill-Parlament Ewropew għall-ispejjeż.
            
         
      Motivi u argumenti prinċipali
   
   Ir-rikorrenti titlob kumpens għad-danni materjali u morali li hija tqis li ġarrbet wara d-deċiżjoni tal-Parlament, tal-24 ta’ Jannar 2007, li tiċħad l-offerta tagħha ppreżentata fil-kuntest ta’ proċedura għal sejħa għal offerti li tikkonċerna t-trasport tal-membri tal-Parlament Ewropew fil-karozza jew fil-minibus bis-sewwieq matul il-perijodi ta’ sessjoni fi Strasbourg (Nru PE/2006/06/UTD/1) (1). Din id-deċiżjoni ġiet annullata bis-sentenza tal-Qorti Ġenerali tal-20 ta’ Mejju 2006 mogħtija fil-Kawża T-89/07, VIP Car Solutions vs Il-Parlament (2).
   Insostenn tar-rikors tagħha, ir-rikorrenti tinvoka bħala żball ikkarratterizzat mill-Parlament li jagħti lok għal dannu:
   
               —
            
            
               ksur tal-obbligu li jiġi kkomunikat il-prezz propost mill-persuna li tingħata l-kuntratt;
            
         
               —
            
            
               ksur tal-obbligu ta’ motivazzjoni, peress li l-Parlament ma kkomunika ebda informazzjoni fuq il-karatteristiċi u l-vantaġġi li jirrigwardaw l-offerta magħżula, kif ukoll
            
         
               —
            
            
               żball manifest ta’ evalwazzjoni, peress li l-Parlament ma bbażax id-deċiżjoni tiegħu ta’ ċaħda fuq kriterji ta’ selezzjoni u ta’ għoti preċedentement iddefiniti fid-dokumenti ta’ sejħa għal offerti.
            
         
      (1)  ĠU 2006/S 177-187988.
   
      (2)  Ġabra p. II-1403.